Maffia

Maffia on sisemise astmestusega organiseeritud kuritegevuslike jõukude ühendus, mille tegevuseks on varalise kasu saamine peamiselt ebaseadusliku äriga, kasutades selle teostamiseks või soodustamiseks korrumpeerunud riigiametnikke.

Maffia liikmeid nimetatakse mafioosodeks.

Päritolu
Sõna "maffia" tekkelugusid on erinevaid.
Mõned ajaloolased seostavad vennaskonna tekke Sitsiilia õhtumissaga. Tookord olevat Palermo elanikud tormanud oma piinajate kallale hüüdega: "Morte alla Francia, Italia anela" – "Prantsusmaa surm, Itaalia südamesoov". Selle parooli algustähtedest olevatki nimi kokku seatud;
Teistel andmetel nimetatakse asutamisajana 1670. aastat, mil Palermos tekkis nn Beati Paoli, mis pakkus end välja "vabameelsete aadlike" ühinguna. Oma salajased koosviibimised peeti kõik ühes koopas. Eelmisel sajandil olevat sõna mafie ("mafia" mitmuses) andnud nime Trapani kaljudele. Seal peidus olevad koopad teeninud aga selle versiooni kohaselt Sitsiilia salaühingute koosoleku- ja pelgupaigana.
Ka keeleteadlased on uurinud sõna "maffia" päritolu. Nad on tuletanud seda erinevatest keeltest, mis kahtlemata on tunginud sitsiilia keelde. Nii näiteks toskaana sõnast moffa, mis tähendab häda või õnnetust; prantsuskeelsest sõnast mauvais (halb); maafir’i-nimelisest hõimust, kes araablaste valitsemise ajal oli Palermosse elama asund; araabia sõnadest mahias (bluffija).
Seni ei ole kellelgi õnnestunud sõna "maffia" päritolu ja tähendust rahuldavalt selgitada. Siiski on dokumentaalselt tõestatud, et 1868. aastal ilmus see esimest korda itaalia-sitsiilia sõnaraamatus.

Sitsiilia
Algselt hakati sõnaga "maffia" (itaalia mafia) tähistama Itaalias Sitsiilia saarel 18. sajandi lõpus Sitsiilias tekkinud terroristlikku salaorganisatsiooni, mis tekkis talupoegade omakaitseorganina, kujunedes hiljem organiseeritud kuritegevuse salaühinguks. 
Maffia salastatud tegevus tugines perekondlikele või maffia sidemeile ning seda iseloomustas rivaalitsevate rühmade omavaheline võitlus. Kehtisid veretasu ja vaikimiskohustus omerta, Sitsiilia saarelt jõudis maffia kiirelt mandri Itaaliasse, kasutades oma mõjuvõimu laiendamiseks äraostmist ja ähvardamist. Algselt kandis Maffia nimetust Sitsiilia saarel tegutsenud Cosa Nostra kuritegelik ühendus, hiljem nimetati nii ka teisi sarnaseid organiseeritud kuritegevusrühmitusi.

Bourbonide valitsemisajast pärinevates allikates teatakse maffia kohta, et ta oli detsentraliseeritud ülesehitusega. Ta jagunes niinimetatud coche’deks – maffiaperekondadeks, kelle eesotsas istus capofamiglia – perekonnapea. Neid perekondi ühendas ja sidus nii tollal kui ka tänapäeval aukoodeks, mida iga mafiooso pidi surmaähvardusel järgima. Maffiajuhid nõudsid tingimusteta kuulekust. Iga "Auväärse Ühingu" liikme vastu suunatud tegu hindasid nad kallaletungina kogu maffiale ning karistasid selle eest ka vastava rangusega.

Kogu maffia võim toetub eelkõige omertale, mille abiga valitsetakse veel tänapäevalgi. Mafioosode silmis polnud midagi hullemat kui rikkuda omerta’d ehk tingimatut vaikimiskohustust. Kirjutamata seadus kõlab: kes suud ei pea, peab surema. Sitsiilias pidid vaikima mitte ainult mafioosod, vaid ka kõik teisedki tsiviilelanikud.

Itaalia maffia Ameerikas
Maffia tegevus suudeti Sitsiilias 1920. aastatel fašistliku režiimiga ajutiselt vaigistada, ning paljud mafioosod läksid pärast Benito Mussolini poolt suurema osa Sitsiilia maffia vahistamist Itaaliast USA-sse, rakendades seal itaalia emigrantide seas kodumaal juba tuttavat kuritegelikku skeemi ning peagi omandas peamiselt itaallaste juhitav maffia väga suure mõjuvõimu ka kiirelt arenevas suurriigis. Kuid pärast liitlasvägede saabumist Sitsiiliasse Teise maailmasõja lõpupäevil taastas maffia uuesti oma jõu.
Ameerikas sai toona alguse pitsarestoranide laine. Neid rajati üle riigi. Peale selle, et sealt sai osta itaallaste maitsvat pizza't, oli need pigem loodud jaotuspunktideks. Nende kaudu äritseti narkootikumidega, mis tagasid grupeeringutele suure sissetuleku ning andis võimaluse soetada suurtes kogustes relvi. Seega pizza-restoranide peamine müügiartikkel oli kokaiin. Et seda äri rahus ajada, sõlmiti kokkuleppeid kohalikkude politseinikutega ning maksti neile vaikimise eest. Samal ajal suurenes kokaiinisõltlaste arv meeletu kiirusega ning riik püüdis seda peatada, kuid suhteliselt tulutult. Kokaiini levik suurenes oluliselt tänu "kuivale seadusele", mille riik kehtestas.

Maffia NSV Liidus
Nõukogude Liidus oli maffia, organiseeritud kuritegevus ja varimajandus 1970.–1980. aastatel suureks probleemiks. Maffiavastase võitlusega tegeles peamiselt NSV Liidu Siseministeeriumi ja Eesti NSV-s, Eesti NSV Siseministeeriumi 6. osakond. (Vt ka Vene maffia, Vene kuritegevuse ajalugu, Seaduslik varas.)

Maffia versus organiseeritud kuritegevus
Maffiat eristab tavalisest organiseeritud kuritegevuslikust grupeeringust täpselt paika pandud hierarhia ja nn kirjutamata seadused ja reeglid, mis on aja jooksul välja kujunenud ja mida järgitakse. Peamine reegel, millele maffia võim toetub, on absoluutne vaikimiskohustus ehk nn "omerta", mille võiks kokku võtta sõnadega: kes suud ei pea, peab surema. Siit ka põhjus, miks maffiavastastele kohtuprotsessidele on väga raske leida tunnistajaid.

Maffia versus organiseeritud kuritegevus, määratlus Itaalia seadustes
Itaalia Kriminaalkoodeksi § 416 määratleb organiseeritud grupi mõiste.

Kriminaalõiguslikust vaatenurgast vaadates seisneb kuriteokoosseisu erinevus selles, et kuriteost osavõtu korral on eelnev kokkulepe isikute vahel kindlate kuritegude toime panemiseks, seejuures kuritegelik side lõppeb pärast antud tegude toime panemist. Kuritegeliku ühenduse korral aga side ei piirdu ühe või mõnede kuritegude toime panemisega eesmärk on toime panna piiramatu arv kuritegusid.

Itaalia kriminaalkoodeksi §416-1 formuleerib mafioosse grupi tunnused.

 Itaalia organiseeritud kuritegelik organisatsioon ja organisatsiooni liikmed 
pisi|400px|Maffia perekonna ametiredel ning selle süsteemi ülesehitus

Itaalia-tüüpi maffiaperekonna eesotsas on don, keda nõustab nõunik (it. Consigliere). Don määrab omale kas ühe või mitu abilist (en. Underboss), kes teda vajadusel aitaksid ning võtaksid ajutiselt üle ohjad perekonna juhtimiseks, kui doniga peaks midagi juhtuma. Bossi abilistest aste allapoole jäävad kaptenid (en. Caporegime), kelle kamanduses on keskmiselt 10 "tehtud meest (en. Made men)", kellele kapten käske jagab. Perekonna liitlasi (en. Assosiates) on perekonna heaks töötamas tavaliselt 10 korda rohkem kui tehtud mehi. Kuna liitlased ei kuulu perekonda, siis on neil ka keelatud vigastada/tappa kedagi kes kuuluks perekonda. Näiteks tehtud mehe löömine võib halvimal juhul lõppeda liitlasest lööjale surmaga.

Itaalias eristatakse nelja suurimat kuritegelikku maffiaorganisatsiooni: Sitsiilia Cosa Nostra, Napoli ja Campania Camorra, Calabria Ndrangheta ning Apuulia Sacra Corona Unita.
Camorra, keskus Napoli linn, Campania maakonna ja Napoli provintsi piirkond (Nuevo Camorra Organizzata, Raffaelo Cutulo; Nuova Famiglia, Carmine Alfieri ja Antonio Bardellino, Antonio Iovine, L'Onorata Society, The Honoured Society, nn Spartacuse kohtuprotsess),, kuulsaim esindaja Alphonse Capone, kus sündis 1899. aastal Napolis, kuid veidi hiljem rändas ta koos vanematega Ameerikasse;,,
'Ndrangheta, keskus Calabria maakond Lõuna-Itaalias Napolist lõuna pool (Giovanni Tegano, Giuseppe Bellocco. ( Girolamo Piromalli juhitud osa Gioia Tauros, Calabrias 'Ndrina Piromalli / Piromalli 'ndrina )
Cosa Nostra, keskus Sitsiilia saarel 
Sacra Corona Unita, keskus Apuulia maakond, Franco Li Bergolis
Giovanni Falcone, Carla Del Ponte
 Vaata ka 
organiseeritud kuritegevus
organiseeritud majanduskuritegevus
Itaalia organiseeritud kuritegevus,,,
Itaalia organiseeritud kuritegevus Ameerikas
Juutide organiseeritud kuritegevus Ameerikas, räkit
Jaapani organiseeritud kuritegevus, yakuza, Kiyoshi Takayama
Hiina organiseeritud kuritegevus, triaadid
Venemaa organiseeritud kuritegevus
maffiariik
(Mitte ainult) Itaalia maffia lühiajalugu

Viited

Kirjandus
Lauren Carter, "Ajaloo kuulsamad mafioosod". Kirjastus Koolibri, ISBN 9789985026236, 2010, 190 lk.
01.november 2019 08:01, Lennart Käämer, Itaalia maffia on teinud toiduainetööstusest kuritegeliku kullaaugu

Kategooria:Kuritegevus
Kategooria:Sisejulgeolek